Ingemar Skogö

Ingemar Skogö (født 4. januar 1949 i Tranås, død 28. mai 2019 i Stockholm) var en svensk embetsmann som fra 1. juni 2009 til 31. desember 2014 var landshøvding i Västmanlands län. 

Skogö var siviløkonom fra Lunds universitet. Han arbeidet deretter på Riksrevisionsverket 1972-78, i Finansdepartementet 1978-84 som departementssekretær og i Industridepartementet 1984-86 som departementsråd. 1986-1990 var han stadsdirektør i Södertälje kommune og 1990-91 statssekretær i Kommunikationsdepartementet hos Georg Andersson. Han var deretter generaldirektør i Luftfartsverket 1992-2001 og i Vägverket 2001-2009. Han var styreleder i blant annet styrene for MAX-lab og Øresundsforbindelsen. Han var også styreleder i Swedavia. Swedavia eier og driver flyplassen Arlanda samt ti andre flyplasser i Sverige.

 Referanser 

Kategori:Svenske generaldirektører
Kategori:Svenske statssekretærer
Kategori:Landshøvdinger i Västmanlands län